

Quodsi , ut in rerum natura agrorum alii segetem , alii fructus , alii uvas 

 felicius gignunt , ita virtutum semina et incrementa a certis locis penderent i 

 amorem patriae in hac urbe et Academia beni nasci augerique contenderem. 



Neque ea laus, ornatissimi auditores, here vel nudius tertius venit. Brevi 

 dies illucescet , quo memoria rei celebrabitur , ante ducentos sexaginta quinque 

 annos gestae , sed ita omnium mentibus inscriptae , ut unaquaeque aetas 

 praesens interfuisse videatur. Ingens , ingens reportata est victoria : ac 

 nescio an maxima in omni isto bello Hispanico. Romani gloriabantur die 

 Nolano , quum Imperator Imperatorem , exercitus exercitum posse vinci docuit , 

 et populum post gravissimos casus spe melioris fortunae erexit: exiguam 

 civium manum , discordiis , fame ac peste laborantem , potentissimi Regis 

 retudisse impetum, majus est et magnificentius . ' j hv/iiiiiranioii t>up.>ii ta-jvi a-j 



Atque hujus facti gloria quo sensu cives Leidenses imbuerit, vel bine 

 intelligi potest, quod, quamvis poetae et oratores in eo laudando Maratho- 

 nem et Salaminem suam invenerint, sacrorumque librorum interpretes 

 historian! quotannis in templis repetant , nemo tamen invenitur , cui non 

 ita placeat , ut ad eandem obsidionis commemorationem novo semper ardore 

 inflammetur , pueri adeo et feminae exsultent , ipsique senes quasi abjecto 

 annorum torpore revirescant. Circumspicite domos , et libros quaerite , quibus 

 patres familias otium utiliter delectant, invenietis vel in paupere bibliotheca 

 viclnum saepe Novo Veterique Testamento Orlersium vel Severinum. Jam 

 loca suburbana , munimenta, fossas , in ipsa urbe aedes , sepulcra , quidquid 

 cum memoria tertii illius diei Octobris est conjunctum , nemo unquam sine 

 tacita admiratione contemplatur , sordentque prae istis splendidissima regum 

 ac principum palatia. Antiquae chartae , epistolae , manus virorum fortium , 

 ratiunculae, numi , pecunia, tabulae pictae, tapetes, arma , supellex , ceu 

 totidem thesauri a possessoribus servantur. Famem tolerare , quam tale 

 ornamentum vendere , mallent. Fuit , neque is de divitibus , qui cespitem 

 bituminosum, in castris Hispanis inventum , argento includeret , ne cor- 

 runiperetur : quantumque ornamenti saecula reliquiis istis detraxerunt , lantum 

 pietatis ac venerationis addidisse videntur ; neque miror , quum Francus 



